
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 273 


14 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση ομογενών αλλοδαπών. 1 

Πολιτογράφηση αλλογενών αλλοδαπών. 2 

Συμπληρωματικά μέτρα χορήγησης της ειδικής ενίσχυ¬ 
σης στις ομάδες καπνοπαραγωγών. 3 

Σύσταση - συγκρότηση Ειδικού Υπηρεσιακού Συμβου¬ 
λίου του Ξ.Ε.Ε. (Ν.Π.Δ.Δ.). 4 

Σύσταση τριμελούς Επιτροπής επανεκτίμησης ανα¬ 
γκών σε προσωπικό στο ΝΙΜΤΣ . 5 

Σύσταση τριμελούς Επιτροπής του άρθρου 25 παρ. 3 
Ν. 2190/94, στο ΠΙΚΠΑ. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 33173/3220/94 (1) 

Πολιτογράφηση ομογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 


Με την αριθ. Φ. 33173/3220/94/6.4.1994 απόφαση 
του Υπουργείου Εσωτερικών έγιναν δεκτές οι από 
8.7.1993 αιτήσεις πολιτογράφησης των ομογενών αλλο¬ 
δαπών 1) ΝΙΚΑΝΔΡΟΥ ΚΥΡΙΑΚΗΣ ΤΟΥ ΑΝΔΡΕΑ και της 
Φωτεινής και 2) ΝΙΚΑΝΔΡΟΥ ΕΛΕΝΗΣ του ΑΝΔΡΕΑ και 
της Φωτεινής για απόκτηση της Ελληνικής Ιθαγένειας. 

Αθήνα, 6 Απριλίου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. Φ. 15396/6351 κ.α. (2) 

Πολιτογράφηση αλλογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ. 15396/6351/6.4.1994 απόφαση του 
Υπουργείου Εσωτερικών έγινε δεκτή η από 4.10.1991 αί¬ 
τηση πολιτογράφησης της αλλογενούς αλλοδαπής ΣΑ- 
ΝΤΣΕΖ ΣΤΕΦΑΝΙΑ ΤΟΥ ΠΑΣΧΑΛΗ για απόκτηση της Ελ¬ 
ληνικής Ιθαγένειας και 

Με την αριθ. Φ. 5473/3134/6.4.1994 απόφαση του 
Υπουργείου Εσωτερικών έγινε δεκτή η από 15.1.1992 αί¬ 


τηση πολιτογράφησης της αλλογενούς αλλοδαπής ΝΕ- 
ΓΚΡΕΑΝΟΥ ΒΑΛΕΝΤΙΝΑΣ του ΙΟΝ για απόκτηση της Ελ¬ 
ληνικής Ιθαγένειας. 

Αθήνα, 6 Απριλίου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. 168675 (3) 

Συμπληρωματικά μέτρα χορήγησης της ειδικής ενίσχυσης 
στις ομάδες καπνοπαραγωγών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Νόμου 992/79 «περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρύθμιση θεσμικών και συναφών θεμάτων 
(ΦΕΚ 280Α). 

β) Του άρθρου 1 παρ. 1, 2 και 3 του Νόμου 1338/83 
«εφαρμογή του Κοινοτικού Δικαίου» (ΦΕΚ 34Α) όπως τρο¬ 
ποποιήθηκε από το άρθρο 6 του Νόμου 1440/84 «Συμμε¬ 
τοχή της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού ΕΙΙΒΑΤΟΜ (ΦΕΚ 70Α) και το 
άρθρο 65 του Νόμου 1892/90 «για τον εκσυγχρονισμό και 
την ανάπτυξη και άλλες διατάξεις» (ΦΕΚ 101 Α). 

2. α) Του άρθρου 29Α του 1559/85 «Κυβέρνηση και Κυ¬ 
βερνητικού οργάνου». 

β) Του Ν.Δ. 402/88 περί Οργανισμού Υπ. Γεωργίας. 

γ) Την αριθ. 184/27.10.93 απόφαση του Πρωθυπουρ¬ 
γού και Υπουργού Γεωργίας «Ανάθεσης αρμοδιοτήτων 
στον Υφυπουργό Γεωργίας Φλώρο Κωνσταντίνου» (ΦΕΚ 
836 Β/29.10.93). 

δ) Την υπ' αριθ. 361810/3.6.93 Κοινή Απόφαση των 
Υπουργών Γεωργίας και Εθνικής Οικονομίας βάση της 
οποίας, ορίζεται ότι στον Εθνικό Οργανισμό Καπνού ανα¬ 
τίθενται πέραν των άλλων δραστηριοτήτων και οι αρμοδιό¬ 
τητες του φορέα ελέγχου στον τομέα του καπνού. 

ε) Την υπ’ αριθ. 320791/10.3.93 κοινή Απόφαση των 
Υπουργών Γ εωργίας και Εθνικής Οικονομίας για την χορή- 

γηση της ειδικής ενίσχυσης στις Ομάδες Παραγωγών στο 
τομέα του ακατέργαστου καπνού για την εσοδεία 1993. 

στ) Τους Κοινοτικούς Κανονισμούς 2075/92, 2076/92 
(ΕΕΙ_ 215/70), 3477/92 (ΕΕΙ_ 351/11) και 3478/92 (ΕΕΙ_ 
351/17) με τις τροποποιήσεις τους, καθώς και τους κανο¬ 
νισμούς 84/93 (ΕΕΙ_ 12/5), 85/93 (ΕΕΙ_ 12/9) και 
2427/93 (ΕΕ1_ 223/3). 

ζ) Τον παραδοσιακό τρόπο λειτουργίας της Ελληνικής 
Καπναγοράς. 

η) Το γεγονός ότι από τις διατάξεις της παρούσης δεν 
προκαλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Αρθρο 1 
Σκοπός 

Με την παρούσα απόφαση λαμβάνονται συμπληρωμα¬ 
τικά μέτρα για την χορήγηση της ειδικής ενίσχυσης ύψους 
10% της πριμοδότησης που έχει καθορισθεί γι’ την αντί¬ 
στοιχη εσοδεία και την ομάδα ακατέργαστου καπνού και 
δίδεται στις ομάδες παραγωγών που έχουν αναγνωρισθεί 
και λειτουργούν στα πλαίσια του Καν. (ΕΟΚ) 84/93 ή του 
1360/78 στον τομέα του ακατέργαστου καπνού. 

Άρθρο 2 

Δικαιούχοι της ειδικής ενίσχυσης 

Δικαιούχοι της ειδικής ενίσχυσης είναι οι αναγνωρισμέ¬ 
νες ομάδες παραγωγών, του άρθρου 1, οι οποίες κατά 
εσοδεία συνάπτουν στο όνομά τους και για το σύνολο των 
μελών τους συμβάσεις καλλιέργειας με τις επιχειρήσεις 
πρώτης μεταποίησης και με την απαραίτητη προϋπόθεση 
οι ποσότητες που αναφέρονται στις συμβάσεις αυτές να 
είναι εντός των ορίων των βεβαιώσεων ποσοστώσεων και 
να έχουν πράγματι παραχθεί και παραδοθεί στις επιχειρή¬ 
σεις μεταποίησης πριν από τις 15 Μαΐου του έτους που 
έπεται του έτους της εσοδείας. 

Άρθρο 3 
Υποχρεώσεις 

1. Οι ομάδες των παραγωγών αναλαμβάνουν την υπο¬ 
χρέωση να χρησιμοποιήσουν την ειδική ενίσχυση αποκλει¬ 
στικά και μόνον ως κατωτέρω: 

α. Ποσοστό 75-90% αυτής καταβάλλεται ως πρόσθετη 
αμοιβή στους παραγωγούς μέλη της ομάδας η οποία όμως 
θα είναι ανάλογη της παραδοθείσας ποσότητας και ποιό¬ 


τητας του καπνού ενός εκάστου, αποκλεισμένης της πο¬ 
σότητας που αντιστοιχεί στη χαμηλότερη ποιότητα, δη¬ 
λαδή της ποιότητας Γ στις ποικιλίες Μπέρλευ και Βιρτζίνια 
και της ποιότητας IV στις ανατολικές ποικιλίες. 

β. Ποσοστό 10-25% αυτής για κάλυψη καταβληθεισών 
δαπανών που αφορούν 

-Δαπάνες για απασχόληση τεχνικού προσωπικού που 
υποβοηθά τα μέλη στην ποιοτική βελτίωση της παραγωγ¬ 
ής τους και τη διάθεση του προϊόντος στην αγορά. 

- Δαπάνες για διάθεση στα μέλη της ομάδας πιστοποιη¬ 
μένων σπόρων ή φυτορίων καθώς και άλλων μέσων παρα¬ 
γωγής που επίσης συντελούν στην ποιοτική βελτίωση του 
προϊόντος. 

- Δαπάνες για εκτέλεση έργων υποδομής όπως είναι η 
αγορά ή κατασκευή εγκαταστάσεων διαλογής των καπνών 
ή ενοικίαση ετοίμων εγκαταστάσεων που συμβάλλουν 
στην καλύτερη αξιοποίηση του προϊόντος που προσκομί¬ 
ζουν τα μέλη. 

2. Η πρόσθετη αμοιβή της ανωτέρω παραγ. 1 στοιχείο 
(α) δεν υπόκειται σε καμιά μείωση εκ μέρους της ομάδας 
για οποιοδήποτε λόγο και θα υπολογίζεται με βάση τα δια¬ 
λαμβανόμενα στα επόμενα άρθρα της παρούσης. 

3. Οι δαπάνες της ανωτέρω παρ. 1 θα καταχωρούνται 
στα λογιστικά βιβλία της ομάδας τα οποία θα είναι ανά 
πάσα στιγμή διαθέσιμα σε κάθε κοινοτικό και εθνικό 
έλεγχο (Εθνικό Φορέα Ελέγχου και ΕΓΤΠΕ). 

Άρθρο 4 

Διαδικασία Καταβολής 

1. Η ειδική ενίσχυση καταβάλλεται στην αναγνωρισμένη 
ομάδα παραγωγών και για λογαριασμό της από την ΔΙΔΑ- 
ΓΕΠ μέσω ΑΤΕ μετά από αναγνώριση και εκκαθάριση της 
δαπάνης από τον Φορέα ελέγχου με τις ακόλουθες κατ’ 
αρχήν προϋποθέσεις. 

α. Να έχουν ολοκληρωθεί για κάθε ποικιλία καπνού όλες 
οι παραδόσεις των ποσοτήτων στις επιχειρήσεις με τις 
οποίες η ομάδα έχει συνάψει συμβάσεις. 

β. Να έχει υποβάλει η ομάδα μετά τις 15 Μαϊου, που 
έπεται του έτους της εσοδείας, στις αρμόδιες Δ/νσεις ή 
Διαν/κά Τμήμα Περ/ρειών του ΕΟΚ σχετική αίτηση - δή¬ 
λωση συνοδευόμενη από θεωρημένα αντίγραφα πιστο¬ 
ποιητικών - καταστάσεων αγορασθέντων καπνών (ΥΠΟ¬ 
ΔΕΙΓΜΑ VI), χωριστά για κάθε ποικιλία ή ομάδα καπνού, το 
οποίον παρατίθεται κατωτέρω: 

2. Στις καταστάσεις του εδαφ. β της παρ. 1 πρέπει να 
αποδεικνύεται, με βεβαίωση που εκδίδεται από το αρμό¬ 
διο τοπικό γραφείο του ΕΟΚ, (ι) ότι έχει καταβληθεί στους 
παραγωγούς - μέλη της ομάδας, εκ μέρους της επιχείρη¬ 
σης, η αναλογούσα πριμοδότηση (ιι) ότι η εντός των ορίων 
των ποσοστώσεων ενός εκάστου παραγωγού, παραδοθεί- 
σες ποσότητες καλύπτονται από σύμβαση καλ/γείας, (ιιι) 
ότι οι παραγωγοί που περιλαμβάνονται στις καταστάσεις 
ανήκουν στην ομάδα και (ιν) ότι όλοι οι παραγωγοί της ομά¬ 
δας παρέδωσαν τα καπνά τους στις επιχειρήσεις πρώτης 
μεταποίησης εκτός των περιπτώσεων ανωτέρας βίας. 

3. Στην Αίτηση - Δήλωση του εδαφ. β της παρ. 1 θα ανα¬ 
γράφονται και θα δηλώνονται τα στοιχεία αναγνώρισης της 
ομάδας, ο συνολικός αριθμός των μελών της για κάθε ποι¬ 
κιλία, η συνολική ποσόστωση, οι συνολικές παραδοθείσες 
ποσότητες, η συνολική καταβληθείσα πριμοδότηση και η 
συνολική αξία της ειδικής ενίσχυσης που ζητείται. Επι¬ 
πλέον η αίτηση - δήλωση θα συνοδεύεται από την βεβαί¬ 
ωση του Φορέα ελέγχου ότι έχει επιστραφεί η πριμοδό¬ 
τηση στην επιχείρηση πρώτης μεταποίησης και ότι έχει 
αποδεσμευθεί η αντίστοιχη εγγυητική επιστολή, σύμφωνα 
με το άρθρο 12 εδάφιο πρώτο του Καν/σμού (ΕΟΚ) 3478/ 
92. 

4. Η αίτηση - δήλωση μαζί με όλα τα προηγούμενα πα¬ 
ραστατικά (πιστοποιητικά και καταστάσεις αγορασθέντων 
καπνών, βεβαίωση του τοπικού γραφείου του ΕΟΚ και βε¬ 
βαίωση αποδέσμευσης εγγυητικής επιστολής) διαβιβάζε¬ 
ται στην ΚΥ του ΕΟΚ όπου γίνεται μηχανογραφικός έλεγ¬ 
χος και αφού διαπιστωθεί η ακρίβεια των στοιχείων ανα¬ 
γνωρίζεται και εκκαθαρίζεται η δαπάνη και διαβιβάζεται 
στην ΔΙΔΑΓΕΠ για πληρωμή. 

Αρθρο 5 

Τρόπος χορήγησης προκαταβολής της ειδικής ενίσχυ¬ 
σης. 

1. Στην αναγνωρισμένη ομάδα παραγωγών είναι δυνα¬ 
τόν μετά την 1η Ιανουάριου του έτους που έπεται του 
έτους συγκομιδής να προκαταβληθεί όλο το ποσό της ει¬ 
δικής ενίσχυσης, με την προϋπόθεση ότι όλες οι ποσότη¬ 
τες της ομάδας που αναφέρονται σε κάθε ποικιλία, έχουν 
παραδοθεί στους μεταποιητές και έχουν γίνει οι απαιτού- 
μενοι έλεγχοι. 

2. Για την χορήγηση της ειδικής ενίσχυσης η ομάδα υπο¬ 
βάλλει: 

α. Σχετική αίτηση - δήλωση σύμφωνα με το άρθρο 4 πα¬ 
ράγραφος 3 της παρούσας. 

β. Βεβαίωση του αρμόδιου τοπικού γραφείου του ΕΟΚ 
σύμφωνα με το άρθρο 4 παράγρ. 2. 

γ. Εγγυητική επιστολή ύψους 115% επί του αιτούμενου 
ποσού. 

3. ΚΥ/ΕΟΚ επαληθεύει τα υποβληθέντα στοιχεία, ανα¬ 
γνωρίζει και εκκαθαρίζει την δαπάνη και την αποστέλλει 
στη ΔΙΔΑΓΕΠ προς πληρωμή. 

4. Η ομάδα υποχρεούται εντός έξι (6) εβδομάδων να κα¬ 
ταβάλλει στους παραγωγούς - μέλη της τουλάχιστον το 
75 - 90% της ειδικής ενίσχυσης, άλλως θα πληρώνονται 
τόκοι υπέρ του ΞΓΤΠΕ με επιτόκιο 10.6%. 

5. Η αποδέσμευση της εγγυητικής επιστολής πραγμα¬ 
τοποιείται σύμφωνα με τα προβλεπόμενα στο άρθρο 12 
εδάφιο πρώτο του Καν. (ΕΟΚ) 3473/92. 


Αρθρο 6 

Τρόπος πληρωμής 

1. Κάθε αναγνωρισμένη ομάδα παραγωγών καθορίζει 
με απόφασή της το ακριβές ποσοστό της ειδικής ενίσχυ¬ 
σης που θα χορηγηθεί ως πρόσθετη αμοιβή στα μέλη της. 

Το ποσοστό που θα δοθεί, ως πρόσθετη αμοιβή στους 
παραγωγούς της ομάδας, θα είναι ανάλογο της παραδο- 
θείσας ποσότητας καπνού ενός εκάστου, η οποία αντι¬ 
στοιχεί μόνο στην ποιότητα Ι/ΙΙ ή Α και III ή Β και διαφο¬ 
ροποιούμενο ως κατωτέρω: 

Ποσοστό 60% για την παραδοθείσα ποσότητα καπνού 
με Ι/ΙΙ ή Α ποιότητα. 

Ποσοστό 40% για την παραδοθείσα ποσότητα καπνού 
με III ή Β ποιότητα. 

2. Η γεωργική τιμή που εφαρμόζεται για την μετατροπή 
σε δραχμές του ποσού της ειδικής ενίσχυσης ή της προκα¬ 
ταβολής είναι η ισοτιμία που ισχύει την 1 η Ιανουάριου του 
έτους που έπεται του έτους της εσοδείας. 

3. Η πρακτική εφαρμογή των οριζομένων στο ποσόν άρ¬ 
θρο θα γένει με εγκυκλίους που θα εκδοθούν από κοινού 
από τον Εθνικό Οργανισμό Καπνού και την αρμόδια υπη¬ 
ρεσία του Υπουργείου Γεωργίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Μαρτίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΕΩΡ. ΓΕΝΝΗΜΑΤΑΣ ΓΕΩΡΓ. ΜΩΡΑΪΤΗΣ 

Αριθ. 539 -♦- (4) 

Σύσταση - συγκρότηση Ειδικού Υπηρεσιακού Συμβουλίου 
του Ξ.Ε.Ε. (Ν.Π.Δ.Δ.). 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 8 και 9 του Π.Δ. 611/1977 (ΦΕΚ198 Α). 

β. Του άρθρου 14 του Ν. 1586/1986 (ΦΕΚ 37 Α). 

γ. Της παραγράφου Β4 του άρθρου 40 του Ν. 1884/ 
1990 (ΦΕΚ 81 Α). 

δ. Του άρθρου 13 του Ν. 2116/1993 (ΦΕΚ 18Α). 

ε. Του άρθρου 37 του Ν. 2190/1994 (ΦΕΚ 28 Α). 

στ. Του άρθρου 27 του Ν. 2081/1992 (ΦΕΚ 154 Α) με 
το οποίο προστέθηκε άρθρο 29 Α στο Ν. 1558/1985 
(ΦΕΚ 137 Α). 

ζ. Τις οργανικές διατάξεις του Ξενοδοχειακού Επιμελη¬ 
τηρίου (Π.Δ. 89/88). 

2. Την αριθ. 288/18.3.94 απόφαση σύστασης του Υπη¬ 
ρεσιακού Συμβουλίου από το Διοικητικό Συμβούλιο του 
Ξ.Ε.Ε. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ξ.Ε.Ε. (ΝΠΔΔ) ούτε του Κρατικού Προϋπολογισμού 
γιατί το υπηρεσιακό Συμβούλιο είναι συνεστημένο και θα 
λειτουργεί με την παρούσα συγκρότηση με ισάριθμα μέλη, 
αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το μόνιμο προσωπικό του Ξ.Ε.Ε. (ΝΠΔΔ) 
ως εξής: 

α. Τρεις (3) μονίμους υπαλλήλους του Ε.Ο.Τ. βαθμού Α' 
με αναπληρωτές ομοίως μονίμους υπαλλήλους του Ε.Ο.Τ. 
βαθμού Α’ και 

β. Δύο αιρετούς εκπροσώπους των εργαζομένων με 
βαθμό τουλάχιστον Γ', με τους αναπληρωτές τους. 

2. Τα τακτικά μέλη ορίζονται με απόφαση του Διοικητι¬ 
κού Συμβουλίου του Ξ.Ε.Ε. με τους αναπληρωτές τους. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. 

Στην περίπτωση που προεδρεύει ο αναπληρωτής του 
Προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

4. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από Δικαστικό λει¬ 
τουργό ή σύμβουλο ή Πάρεδρο του Νομικού Συμβουλίου 
του Κράτους, σύμφωνα με τη διαδικασία που προβλέπεται 
στις διατάξεις της παρ. Β1 του άρθρου 40 του Ν. 1884/ 
1990 (ΦΕΚ 81 Α'). 

5. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

6. Γραμματέας του Ειδικού Υπηρεσιακού Συμβουλίου 
ορίζεται από τον Πρόεδρο του Υπηρεσιακού Συμβουλίου, 
μόνιμος υπάλληλος της οικείας υπηρεσίας ή άλλης δημό¬ 
σιας υπηρεσίας ή Ν.Π.Δ.Δ. 

7. Η θητεία των μελών του Υπηρεσιακού Συμβουλίου εί¬ 
ναι διετής. 

Κατά την πρώτη εφαρμογή του Νόμου αυτού, η θητεία 
των μελών του Υπηρεσιακού Συμβουλίου λήγει στις 
31.12.1994. 

8. Τα αιρετά μέλη του Υπηρεσιακού Συμβουλίου των 
υπαλλήλων του Ξ.Ε.Ε. (Ν.Π.Δ.Δ.), του οποίου η θητεία των 
μελών λήγει στις 31.12.1994, εξακολουθούν να συμμετέ¬ 
χουν στο Υπηρεσιακό Συμβούλιο που συγκροτείται με την 
παρούσα απόφαση, ανεξάρτητα αν έχουν τον Γ' βαθμό 
(παρ. 11 του άρθρου 37 του Ν. 2190/1994). 

9. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί απ’ 
αυτό, μέχρι τον ορισμό των μελών του νέου υπηρεσιακού 
συμβουλίου κρίνονται από το Υπηρεσιακό Συμβούλιο συ¬ 
γκροτείται με την απόφαση αυτή, χωρίς ν’ απαιτείται νέα 
παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως με την φροντίδα του Ξ.Ε.Ε. 

Αθήνα, 6 Απριλίου 1994 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 


Σύσταση Επιτροπής επανεκτίμησης αναγκών σε προσω¬ 
πικό στο ΝΙΜΤΣ 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΜΙΜΤΣ 
Έχοντας υπόψη: 

1. Τις διατάξεις: 

α. Του ΑΝ 1137/46 (ΦΕΚ 113/26.3.46). 
β. Του άρθρου 25 του Ν. 2150/1994 (ΦΕΚ 28Α). 

γ. Του Κανονισμού Λειτουργίας του Ιδρύματος 
ΒΔ16.7.47. 


δ. Του άρθρου 44 παρ. 3 του Ν. 1882/1990 (ΦΕΚ 43/ 
23.3.90). 

2. Την από 30.3.94 πρόταση του Δ.Σ. του Συλλόγου Ερ¬ 
γαζομένων του ΝΙΜΤΣ, αποφασίζουμε: 

3. Συστήνουμε τριμελή Επιτροπή αποτελουμένη από: 

Τακτικά μέλη: 

1) Τον Υποδιευθυντή του Ιδρύματος, ως Πρόεδρο. 

2) Ένα Μόνιμο Υπάλληλο του Κλάδου ΠΕΙ Διοικητικού 
με βαθμό Α’ και 

3) Έναν εκπρόσωπο των εργαζομένων του Ιδρύματος, 
ως Μέλη. 

Αναπληρωματικά Μέλη: 

1) Ένα Μόνιμο Υπάλληλο του Κλάδου ΤΕ1 Δχων Α/Ν με 
βαθμό Α'. 

2) Ένα Μόνιμο Υπάλληλο του Κλάδου ΔΕΙ Διοικητικού 
Λογιστικού με Β' βαθμό. 

4. Ως έργο της Επιτροπής ορίζεται η επανεκτίμηση των 
διαρκών και πάγιων αναγκών σε προσωπικό του Ιδρύματος 
των ειδικοτήτων, που αντιστοιχούν στο υπό επαναπρόσ- 
ληψη προσωπικό. 

5. Από την παρούσα απόφαση δεν προκύπτει επιπλέον 
δαπάνη σε βάρος του Π/Υ του Ιδρύματος. 

6. Με μέριμνα του Τμήματος Προσωπικού η παρούσα να 
δημοσιευθεί στην Εφημερίδα της Κυβερνήσεως και να 
κοινοποιηθεί στους αρμόδιους προς ενέργεια αποδέ¬ 
κτες. 

Αθήνα, 30 Μαρτίου 1994 
Ο Γ ενικός Διευθυντής 

Υπτ/γος (ΥΙ) ΠΑΡΜΕΝΙΩΝ I. ΠΑΠΑΘΑΝΑΣΙΟΥ 
-♦- 

Αριθ. ΥΔ/2429 (6) 

Σύσταση τριμελούς Επιτροπής του άρθρου 25 παρ. 3 Ν. 

2190/94, στοΠΙΚΠΑ. 

Η ΠΡΟΕΔΡΟΣ ΤΟΥ ΠΙΚΠΑ 

Έχοντας υπόψη: 

1. Τις διατάξεις του άρθρου 25 παρ. 3 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης» (ΦΕΚ 28/Α/ 
3.3.94). 

2. Την αρ. ΔΙΠΙΔ/Α2/7497/15.3.1994 εγκύκλιο του 
Υπουργείου Προεδρίας της Κυβέρνησης «Επαναπρδσ- 
ληψη απολυθέντων», αποφασίζουμε: 

Συνιστούμε στο ΠΙΚΠΑ τριμελή Επιτροπή του άρθρου 
25 παρ. 3 του Ν. 2190/94 αποτελούμενη από: 

α. Ένα μέλος του Διοικητικού Συμβουλίου του ΠΙΚΠΑ. 

β. Ένα μόνιμο υπάλληλο του ΠΙΚΠΑ του κλάδου Π.Ε. 
Διοικητικού - Οικονομικού. 

γ. Ένα μόνιμο υπάλληλο του ΠΙΚΠΑ οριζόμενο από το 
οικείο δευτεροβάθμιο συνδικαλιστικά όργανο. 

Έργο της επιτροπής θα είναι η επανεκτίμηση των πα¬ 
γίων και διαρκών αναγκών σε προσωπικό του Ιδρύματος, 
κατά το έτος 1990 με βάση τις οποίες θα καθορισθεί κατά 
κλάδο ή ειδικότητα ο αριθμός των επαναπροσλαμβανομέ- 
νων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του ΠΙΚΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1994 
Η Πρόεδρος 

ΚΥΡ. ΧΡΙΣΤΟΦΟΡΙΔΟΥ - ΒΕΡΥΒΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



